شه‌فه‌ق نيوز/ وه‌زاره‌ت ته‌ندروستى له‌ حكومه‌ت هه‌رێ/ كوردستان، ئاشكراى تۆماركردن چوار حاڵه‌ت تر تازه‌ وه‌ ڤايرۆس كۆرۆنا كرد له‌ پاريزگاى دهۆك.
وه‌زاره‌ته‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز وت: له‌ئه‌نجام وه‌رده‌وامى وشكانن و گه‌ردين له‌شوون كه‌سه‌يل گومانليكرياێ وتويشهاتگ وه‌ كۆرۆنا، چوار حاڵه‌ت تر تويشبوين تازه‌ وه‌ ڤايرۆسه‌گه‌ له‌ پاريزگاى دهۆك تۆمار كريا ئه‌را دو پياو له‌ ته‌مه‌ن 42  و 22 ساڵان و دو ژن له‌ ته‌مه‌ن 60 و 31 ساڵان.
به‌ياننامه‌گه‌ هه‌يمش وت: يه‌كيگ له‌و تويشبويه‌يله‌ ك خه‌ڵك قه‌زاى سمێل له‌ پاريزگاى دهۆكه‌ كارمه‌نده‌ له‌ پاسه‌وانى و له‌ به‌غداى پايته‌خته‌و گله‌و خواردگه‌و وه‌ركه‌فته‌ى كه‌سه‌يل تر وه‌رين بويه‌.
